钦定古今图书集成/明伦汇编/皇极典/第228卷 > 后汉
## 钦定古今图书集成/明伦汇编/皇极典/第228卷 > 后汉

### 高祖

按《册府元龟》，汉高祖乾祐元年诏曰：“卑宫菲食，前代
之令猷；革舄绨衣，哲后之明德。至于损上益下，惜力
爱人，冀息烦苛，渐期富庶，所有乘舆服御，后宫费用，
太官常膳，一切减损。在京及内诸司并天下州府，除
应奉军期急切外，其馀不急之务，非礼营造，并皆停
罢，免致劳役。”